Työelämään tutustumispaikkoja on ollut tarjolla erilaisissa asiantuntijaorganisaatioissa ja käden taidon yrityksissä.

SPR:n Varsinais-Suomen piirin käynnistämä turvapaikanhakijoiden TET-kokeilu on alkanut hyvin. Puolen vuoden aikana työelämään tutustumisjaksoja on ollut noin 60 kappaletta.

TET-paikkoja on ollut tarjolla erilaisissa asiantuntijaorganisaatioissa ja käden taidon ammateissa.

Työelämäkumppanit ovat antaneet myönteistä palautetta ja turvapaikanhakijat kiitosta. Anna Tenho

Työelämään tutustumisen kautta turvapaikanhakijat pääsevät osaksi yhteiskuntaa jo odotusaikana, sanoo projektikoordinaattori Anna Tenho SPR:n Varsinais-Suomen piiristä.

– Turvapaikanhakijat näkevät miten työelämä Suomessa toimii, he tutustuvat suomalaisiin ihmisiin, verkostoituvat ja oppivat suomen kieltä.

Varsinais-Suomesta TET-malli on levinnyt jo Uudellemaalle ja Satakuntaan. Tenhon mukaan pääkaupunkiseudulla TET-paikkoja on ollut runsaasti tarjolla. Tavoitteena on, että malli leviää valtakunnalliseksi syksyllä.

– Työelämäkumppanit ovat antaneet myönteistä palautetta ja turvapaikanhakijat kiitosta, Tenho sanoo.